คือ ผมให้เพื่อนฉีดแอลกอฮอล์ 75 เปอร์เซ็นต์ ให้แล้วกระเด็นเข้าปาก ประมาน 3 - 4 ที ของการฉีด อยากทราบว่าเป็นอันตรายไหมครับ ถ้าเป็นอันตราย จะเป็นอาการอย่างไรบ้างครับ
สวัสดีค่ะ แอลกอฮอล์ที่นิยมนำมาใช้ฆ่าเชื้อโรคที่บริเวณผิวหนังนั้น ต้องมีความเข้มข้นไม่ต่ำกว่า 70 เปอร์เซ็นต์ เพื่อเพิ่มความมั่นใจในการป้องกันการแพร่ระบาดของโรคติดเชื้อโดยเฉพาะโรคโควิด-19โดยแอลกฮอล์ชนิดนี้เป็นชนิดที่ไม่ควรรับประทานหรือดื่มเข้าไปโดยตรง เพราะอาจมีอันตรายต่อร่างกายได้ แต่หากเป็นการกระเด็นเข้าปากเพียงเล็กน้อยดังกล่าวมานั้น คิดว่าไม่น่ามีผลเสียอะไรต่อร่างกายที่ชัดเจน ให้สังเกตอาการตนเอง หากมีความผิดปกติใดๆ เช่นคลื่นไส้ อาเจียน ปวดมึนศีรษะ ควรไปพบแพทย์เพื่อตรวจเพิ่มเติม